Document ID: 32004R1501

KOMISIJOS REGLAMENTAS (EB) Nr. 1501/2004
2004 m. rugpjūčio 24 d.
dėl paprastųjų šiaurinių krevečių žvejybos su Švedijos vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimai yra ribojami, numato paprastųjų šiaurinių krevečių kvotas 2004 m. (2).
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikomos kvotos, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję suteiktas sugavimų kvotas.
(3)
Pagal Komisijai pateiktą informaciją su Švedijos vėliava plaukiojančių arba Švedijoje įregistruotų laivų paprastųjų šiaurinių krevečių sugavimas Norvegijos vandenyse į pietus nuo 62o 00' šiaurės platumos jau išnaudojo 2004m. suteiktą kvotą. Švedija uždraudė žvejoti šią rūšį nuo 2004 m. gegužės 7 d. Todėl reikėtų nustatyti minėtą datą.
PRIĖMĖ ŠĮ REGLAMENTĄ:
1 straipsnis
Su Švedijos vėliava plaukiojantys arba Švedijoje įregistruoti laivai laikomi išeikvoję 2004 m. paprastųjų šiaurinių krevečių sugavimui Norvegijos vandenyse į pietus nuo 62o 00' šiaurės platumos skirtą kvotą.
Draudžiama žvejoti paprastąsias šiaurines krevetes Norvegijos vandenyse į pietus nuo 62o 00' šiaurės platumos laivais, plaukiojančiais su Švedijos vėliava arba įregistruotais Švedijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. gegužės 7 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 24 d.

Labels: 8
18
6